




ΓΕΛΙΟ
Χιούμορ: η σύλληψη των πραγμάτων και της ζωής από την αστεία και κωμική πλευρά τους, καθώς και η έκφραση αυτής της όψεως τόσο στον προφορικό όσο και τον γραπτό λόγο (κάποιου) με έξυπνο, πνευματώδη τρόπο. 

Μαύρο χιούμορ: η σύλληψη και η αντιμετώπιση των δυσάρεστων πλευρών της ζωής, ιδίως όσων αφορούν τον θάνατο, μέσα από κωμική ή ευτράπελη οπτική. 

Σάτιρα: λογοτεχνικό είδος (έμμετρο ή πεζό), στο οποίο με τρόπο σκωπτικό ασκείται κριτική σε πρόσωπα και καταστάσεις της κοινωνίας με σκοπό τη διόρθωσή τους. Γενικότερα, η διακωμώδηση, η σκωπτική κριτική. 

Η σημασία του γέλιου

Α)βιολογική: το γέλιο δραστηριοποιεί το νευρικό σύστημα και βελτιώνει πολλές λειτουργίες του οργανισμού και άρα τη βελτίωση της σωματικής υγείας. Θεωρείται ότι παρατείνει τη διάρκεια ζωής του ανθρώπου. 
Β)ψυχική: το γέλιο προϋποθέτει αισιόδοξη και θετική σκέψη και οδηγεί στην ψυχολογική ανάταση του ανθρώπου

Γ) πνευματική: το γέλιο δημιουργεί αίσθημα ευφορίας και οδηγεί σε θετική δεκτική διάθεση. Διδάσκει τους ανθρώπους να διορθώνουν τα ελαττώματά τους μέσω της κωμωδίας. Παίζει σημαντικό ρόλο στη βιωματική μάθηση.
Δ)κοινωνική: αναιρεί τις αναστολές στην ανθρώπινη επικοινωνία και οδηγεί σε ανάπτυξη ανθρωπίνων σχέσεων. Μπορεί να λύσει παρεξηγήσεις και να αποτελέσει το έναυσμα φιλικών σχέσεων.
Ο εκφυλισμός του γέλιου-αίτια

1)Ηθική κρίση: έλλειψη ηθικών κριτηρίων. Υπάρχει δυσπιστία στις σχέσεις των ανθρώπων. 
2) Πνευματική κρίση: έλλειψη πνευματικών κριτηρίων και υποβάθμιση της ποιότητας του γέλιου.

 3) η προβολή από τα Μ.Μ.Ε. εμπορευματοποιημένης και τυποποιημένης μορφής γέλιου. 
4) οι απαιτητικοί ρυθμοί της σύγχρονης ζωής δεν επιτέπουν περιθώρια σωματικής και ψυχικής χαλάρωσης με αποτέλεσμα οι άνθρωποι να είναι πιο νευρικοί
Προϋποθέσεις για την αναβάθμιση του γέλιου
1) Οικογένεια=> να παρέχει τις ηθικές αξίες
2) Το σχολείο να ανυψώσει και να αναβαθμίσει ποιοτικά το ρόλο του γέλιου
3) Τα Μ.Μ.Ε.  να προβάλουν υψηλά πρότυπα γέλιου

4) Το άτομο να προσπαθεί να αντιμετωπίσει καταστάσεις με θετική σκέψη,  να διαβάζει κόμικς, γελοιογραφίες. Να έρθει σε επαφή μέσω του θεάτρου και των Μ.Μ.Ε. με τη σάτιρα και την κωμωδία.

Τα γέλιο στη σχολική ζωή

-Για τους μαθητές δημιουργεί θετική δεκτική διάθεση και οδηγεί στην καλύτερη εμπέδωση του γνωστικού αντικειμένου αλλά και στη βελτίωση των σχέσεων μεταξύ των μαθητών. Αποτελεί διάλειμμα από τη μονοτονία των μαθημάτων. Διώχνει το άγχος.
-Για τους δασκάλους δημιουργεί θετικό κλίμα και καλύτερη συνεννόηση μεταξύ διδασκόντων- μαθητών

Προϋποθέσεις

1) να γίνει αντιληπτό ότι το γέλιο αποτελεί μέρος της διδακτικής πράξης, αλλά όχι προτεραιότητα της διδακτικής πράξης 
2) να γίνει αντιληπτό ότι δεν είναι αποδεκτό στην εκπαιδευτική διαδικασία το χυδαίο γέλιο 
3) να γίνει αντιληπτό ότι το γέλιο συμβάλλει στην ανάπτυξη υγιών κοινωνικών σχέσεων  

Για τους ορισμούς αντλήθηκε υλικό από τον ιστολόγιο: https://latistor.blogspot.com
